P9_TA(2021)0467

Predlog spremembe proračuna št. 6/2021 – dodatni odmerki cepiva za države z nizkim in nižjim srednjim dohodkom, okrepitev mehanizma Unije na področju civilne zaščite in druge prilagoditve odhodkov in prihodkov

Resolucija Evropskega parlamenta z dne 24. novembra 2021 o stališču Sveta o predlogu spremembe proračuna Evropske unije št. 6/2021 za proračunsko leto 2021 – dodatni odmerki cepiva za države z nizkim in nižjim srednjim dohodkom, okrepitev mehanizma Unije na področju civilne zaščite in druge prilagoditve odhodkov in prihodkov (14038/2021 – C9-0425/2021 – 2021/0326(BUD))

(2022/C 224/22)

Evropski parlament,

— ob upoštevanju člena 314 Pogodbe o delovanju Evropske unije,

— ob upoštevanju člena 106a Pogodbe o ustanovitvi Evropske skupnosti za atomsko energijo,

— ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti člena 44,

— ob upoštevanju splošnega proračuna Evropske unije za proračunsko leto 2021, ki je bil dokončno sprejet 18. decembra 2020 (2),

— ob upoštevanju Uredbe Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (3),

— ob upoštevanju Medinstitucionalnega sporazuma z dne 16. decembra 2020 med Evropskim parlamentom, Svetom Evropske unije in Evropsko komisijo o proračunski disciplini, sodelovanju v proračunskih zadevah in dobrem finančnem poslovodenju ter novih virih lastnih sredstev, vključno s časovnim načrtom za uvedbo novih virov lastnih sredstev (4),

— ob upoštevanju Sklepa Sveta (EU, Euratom) 2020/2053 z dne 14. decembra 2020 o sistemu virov lastnih sredstev Evropske unije in razveljavitvi Sklepa 2014/335/EU, Euratom (5),

— ob upoštevanju predloga spremembe proračuna št. 6/2021, ki ga je Komisija sprejela 8. oktobra 2021 (COM(2021)0955),

— ob upoštevanju izjave Spravnega odbora o skupnem dogovoru o vsebini splošnega proračuna za proračunsko leto 2022, ki vključuje tudi sprejetje predloga spremembe proračuna št. 6/2021,

— ob upoštevanju stališča o predlogu spremembe proračuna št. 6/2021, ki ga je Svet sprejel 23. novembra 2021 in ga istega dne posredoval Evropskemu parlamentu (14038/2021 – C9-0425/2021),

— ob upoštevanju členov 94 in 96 Poslovnika,

— ob upoštevanju poročila Odbora za proračun (A9-0329/2021),

A. ker naj bi s predlogom spremembe proračuna št. 6/2021 zagotovili dodatne odobritve za pospešitev cepljenja po svetu, kritje aktivacije sredstev z mehanizmom Unije na področju civilne zaščite in kritje odhodkov, ki izhajajo iz sporazumov o zunanjem ribolovu, pa tudi prilagodili nekatere odhodke in prihodke;

B. ker se predlog spremembe proračuna št. 6/2021 nanaša zlasti na naslednje točke: — povečanje sredstev za Instrument za sosedstvo ter razvojno in mednarodno sodelovanje – Globalna Evropa za 450 milijonov EUR v sredstvih za prevzem obveznosti in za plačila v sklopu svetovnega zdravstvenega odziva na COVID-19, da bi lahko do sredine naslednjega leta darovali 200 milijonov odmerkov cepiva proti COVID-19 državam z nizkim in nižjim srednjim dohodkom; — povečanje sredstev za mehanizem Unije na področju civilne zaščite (UCPM/rescEU) za 57,8 milijona EUR v sredstvih za prevzem obveznosti, da se zagotovi dodatno financiranje za nove izredne razmere, med drugim lete za repatriacijo iz Afganistana, odziv na Haitiju po nedavnem potresu in preostale operacije, vključno z gašenjem gozdnih požarov, katerih stroški presegajo obstoječa razpoložljiva sredstva do konca leta; — povečanje sredstev za prevzem obveznosti v proračunski vrstici sporazumov o partnerstvu o trajnostnem ribištvu v znesku 3,5 milijona EUR, saj so se proračunske potrebe po zaključku pogajanj o novih protokolih s Cookovimi otoki in Mavretanijo povečale; — prilagoditev proračunske nomenklature na osnovi posebnih zahtevkov držav članic za prerazporeditev sredstev v skladu s členom 26 Uredbe (EU) 2021/1060 (6) (uredba o skupnih določbah); — posodobitev prihodkovne strani proračuna, da se upoštevajo spremenjene ocene lastnih sredstev iz naslova nereciklirane odpadne plastične embalaže;

C. ker neto učinek predloga spremembe proračuna št. 6/2021 na odhodke pomeni povečanje sredstev za prevzem obveznosti za 473,5 milijona EUR; ker Komisija ni zahtevala dodatnih sredstev za plačila;

1. je seznanjen s predlogom spremembe proračuna št. 6/2021, kot ga je predložila Komisija;

2. pozdravlja predlog, da se zagotovi nujno financiranje dodatnih 200 milijonov odmerkov cepiva proti COVID-19, ki jih je predsednica Komisije v govoru o stanju v Uniji obljubila državam z nizkim in nižjim srednjim dohodkom; ugotavlja, da je Parlament odločno zahteval pospešitev svetovne kampanje cepljenja, med drugim med obravnavo proračuna Unije za proračunsko leto 2022;

3. odobri stališče Sveta o predlogu spremembe proračuna št. 6/2021;

4. naroči svojemu predsedniku, naj razglasi, da je sprememba proračuna št. 6/2021 dokončno sprejeta, in poskrbi za njeno objavo v Uradnem listu Evropske unije ;

5. naroči svojemu predsedniku, naj to resolucijo posreduje Svetu, Komisiji in nacionalnim parlamentom.

(1) UL L 193, 30.7.2018, str. 1.

(2) UL L 93, 17.3.2021, str. 1.

(3) UL L 433 I, 22.12.2020, str. 11.

(4) UL L 433 I, 22.12.2020, str. 28.

(5) UL L 424, 15.12.2020, str. 1.

(6) Uredba (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L 231, 30.6.2021, str. 159).